આ પહેલા સરકાર દ્વારા ફક્ત કાયદાનો ભંગ કરતા ડૉક્ટર્સને પકડી પાડવા માટે બનાવટી સગર્ભા સ્ત્રીનો ઉપયોગ કરવામાં આવતો હતો. પણ હવે સાબરકાંઠના સરકારી મેડિકલ ઓફિસરને ડૉક્ટરનો સ્વાંગ રચી સોનોગ્રાફી દ્વારા સ્ત્રીના પેટમાં બાળક બોય છે કે ગર્લ તે અંગે જાણવા માગતા પરિવારને રંગેહાથ પકડી પાડ્યા હતા. આશ્ચર્યજનક વાત તો એ છે કે બાળકની જાતિ જાણવા માટે રુ.10000 સુધી આપવા તૈયાર થયેલ આ પરિવારો એ પણ જાણતા હતા કે જાતિ પરીક્ષણ કાયદાકીય ગુનો છે પણ તેઓ સંતાનમાં પુત્રી ઇચ્છતા નહોતા. કેમ કે બાળકીનો ઉછેર અને લગ્નની જવાબદારી તેઓ ઉઠાવવા તૈયાર નહોતા.